Летась Інга Пятроўна набрала першакласнікаў. Іх бацькі — маладыя людзі, адкрытыя да зносін, якія цікавяцца поспехамі сваіх дзяцей і нацэлены на дасягненне імі высокіх вынікаў. Настаўніцу вельмі хвалявала пытанне інфармацыйнага вакууму ў бацькоў, бо яны часта не ў курсе таго, што вывучае дзіця на ўроку (першакласнікі пакідаюць падручнікі ў класе), з якім вучэбным матэрыялам працуе на занятках, што пазнавальнага даведваецца. Не заўсёды да месца званок настаўніку, не заўсёды ёсць магчымасць зайсці ў школу, а на прасторы інтэрнэту бацькі могуць выйсці ў любы час сутак. Таму, каб кожны з татаў і мам былі ў курсе ўсіх поспехаў і няўдач свайго дзіцяці, каб маглі ў патрэбны момант прыйсці яму на дапамогу, парадаваліся за яго перамогі, быў створаны “Класны блог” як канал дадатковага інфармацыйнага абмену паміж бацькамі, навучэнцамі і настаўнікам. На старонках блога размяшчаецца актуальная інфармацыя для бацькоў і дзяцей.